የአሜሪካን ልዩ ኃይል በምስራቃዊ ሶርያ አል አሚር የተባለ አካባቢ አቡ ሰያፍን እና ባለቤቱን ኡም ሰያፍን እንዲይዝ ትዕዛዝ እንደተሰጠው አርብ እለት የፔንታጎን ኃላፊ አሽተን ካርተር ተናግረው ነበር። ሰያፍ በአሸባሪ ቡድኑ የጦር ተልዕኮዎች ውስጥ ተሳትፎ እንደነበረውና ሕገ-ወጥ የነዳጅ ሽያጭንና የገንዘብ ቁጥጥርን ይመራ እንደ ነበር ካርተር በፔንታጎን ድረ-ገጽ ላይ ይፋ በሆነው የመከላከያ መሥሪያ ቤት ጋዜጣዊ መግለጫ ላይ አስታውቀዋል። ባለቤቱ ኡም በአሸባሪ ቡድኑ እንቅስቃሴዎች ውስጥ ተሳትፎ እንደነበራቸውና በቅርቡ በአሜሪካን ጦር ተልዕኮ ነጻ የወጡትን ወጣት የያዚዲ ሴቶችን በባርነት በመግዛት እጃቸው ሳይኖርበት አይቀርም ተብሏል።
